

GIMNAZIJA SESVETE

BISTRIČKA 7, SESVETE

OIB: 69909107858

RKP: 16738

ŠIFRA DJELATNOSTI: 80220

RAZINA: 31

RAZDJEL: 09

Sesvete, 15.07.2024.

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA GIMNAZIJE SESVETE ZA 2024. GODINU**

**1. OBRAZLOŽENJE OPĆEG DIJELA**

**1.1. PRIHODI**

Prihodi Gimnazije Sesvete u razdoblju siječanj – lipanj 2024. godine ostvareni su u iznosu 956.159,17 € što je 49,98% od planiranog godišnjeg plana.

**Prihodi poslovanja**

Prihodi poslovanja ostvareni su u iznosu 956.159,17 € i njih čine slijedeći prihodi:

1. **Pomoći iz inozemstva i od subjekata unutar općeg proračuna** u iznosu 761.525,00 € odnosno 49,10% od planiranog godišnjeg plana, a odnose se na tekuće pomoći proračunskim korisnicima iz proračuna koji im nije nadležan 760.090,75 € i prijenosa između proračunskih korisnika istog proračuna 1.434,25 €. Tekuće pomoći proračunskim korisnicima iz proračuna koji im nije nadležan odnose se na prihode za plaće radnika i materijalna prava te sva ostala sredstva koja se dobiju s računa državnog proračuna ili riznice direktno.

Prijenosi između proračunskih korisnika istog proračuna odnose se na projekt Shema školskog voća za koji nam sredstva prosljeđuje nadležni proračun iz EU sredstava. Škola u istom izvještajnom razdoblju prošle godine nije sudjelovala u projektu Shema školsko voće.

1. **Prihodi od imovine** u iznosu 2,31 € koji se odnose na kamate na oročena sredstva i depozite po viđenju, odnosno pasivnu kamatu na sredstva na žiro računu.
2. **Prihodi od upravnih i administrativnih pristojbi, pristojbi po posebnim propisima i naknada** u iznosu 11.729,87 € odnosno 144,81% od planiranog godišnjeg plana, a koji se odnose na prihode po posebnim propisima za sufinanciranje cijene usluge, participacije i slično. Navedeni prihodi ove godine dobiveni su od osiguranja za nadoknadu štete nastale u oluji prošle godine i za sufinanciranje u projektu Landau.
3. **Prihodi od prodaje proizvoda i robe te pruženih usluga, prihodi od donacija i povrati po protestiranim** **jamstvima** u iznosu 25.221,38 € odnosno 44,72% od planiranog godišnjeg plana, a odnose se na prihode od pruženih usluga te tekućih i kapitalnih donacija. Prihodi od usluga odnose se na sredstva dobivena od najma prostora, kantine, učionice i sportske dvorane. Prihodi od donacija odnose se na tekuće donacije u novcu turističke agencije za dnevnice pedagoškim pratnjama na izletima i terenskoj nastavi i kapitalne donacije za knjige u knjižnici i opreme za natavu.
4. **Prihodi iz nadležnog proračuna i od HZZO-a temeljem ugovornih obveza** u iznosu 157.680,60 € odnosno 53,02% od planiranog godišnjeg plana. Ova sredstva odnose se na sredstva za materijalne troškove i energiju, prijevoz djelatnika, e-tehničara, izvannastavnu aktivnost Škola i zajednica i ostale izvannastavne aktivnosti te ostale namjene za koje nam nadležni proračun dostavlja sredstva.

**Prihodi od prodaje nefinancijske imovine,** nema ostvarenih prihoda od prodaje nefinancijske imovine niti se planiraju ostvariti tijekom 2024.g.

**1.2. RASHODI**

Rashodi Gimnazije Sesvete u razdoblju siječanj - lipanj 2024. godine izvršeni su u iznosu 908.210,42 € kn što je 49,13% od planiranog godišnjeg plana.

**Rashodi poslovanja**

Rashodi poslovanja izvršeni su u iznosu 903.154,40 ili 48,86% od planiranog godišnjeg plana i njih čine slijedeći rashodi:

1. **Rashodi za zaposlene** u iznosu 763.528,82 €.

Ova skupina rashoda sadrži bruto plaće zaposlenika, ostale rashode za zaposlene te doprinose na plaću. Rashodi za zaposlene financirani su najvećim dijelom iz proračuna Ministarstva znanosti obrazovanja i mladih u iznosu 759.249,55 €, iz proračuna Grada Zagreba financirani su rashodi za prekovremeni rad za Školu i zajednicu u iznosu 758,62 € i iz vlastitih sredstava iznos 3.520,65 € i odnose se na prekovremeni rad u dvorani.

1. **Materijalni rashodi** u iznosu od 135.030,58 € što predstavlja 44,92% u odnosu na planirane rashode.

Navedena skupina rashoda obuhvaća: naknade troškova zaposlenima (službena putovanja, naknada za prijevoz, stručno usavršavanje), rashode za materijal i energiju (uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar, službena radna i zaštitna odjeća), rashode za usluge (usluge telefona i pošte, usluge tekućeg i investicijskog održavanja, usluge promidžbe, komunalne usluge, zdravstvene usluge, intelektualne usluge, računalne i ostale usluge).

Materijalni rashodi financirani su najvećim dijelom iz proračuna Grada Zagreba izvor 1.1. opći prihodi i primici u iznosu 11.833,58 € i izvor 1.2. opći prihodi i primici-decentralizirana sredstva u iznosu 82.631,67 € od kojih su najznačajniji rashodi za energiju u iznosu 48.573,21 €, naknada za prijevoz 14.394,96 €, komunalne usluge u iznosu 4.812,18 € te uredski materijal i ostale materijalne rashode u iznosu 4.727,99 €.

Iz vlastitih sredstava financirani su materijalni rashodi u iznosu 21.747,64 €, iz prihoda za posebne namjene 3.0707,48 €, iz proračuna MZOM u iznosu 7.638,60 €, te iz pomoći temeljem prijenosa EU sredstava u iznosu 5.172,61 €.

1. **Financijski rashodi** u iznosu od 717,36 € ili 37,76% u odnosu na plan.

Sredstva su utrošena za podmirenje bankarskih usluga i usluga platnog prometa te za podmirenje zateznih kamata. Podmirenje financijskih rashoda financirano je iz proračuna Grada Zagreba u iznosu 459,28 € za usluge platnog prometa i iz proračuna MZOM 258,08 € za isplatu zateznih kamata prema sudskim presudama.

1. **Naknade građanima i kućanstvima na temelju osiguranja i druge naknade** u iznosu 1.080,00 €. koja je financirana iz proračuna Grada Zagreba, pojačani standard za nagradu Profesor Balthazar uspješnim mentorima i učenicima koji su na državnim natjecanjima u šk.god. 2022/2023. osvojili 1. i 2.mjesto.

1. mjesto iz matematike osvojio je učenik 3. razreda Matija Krivec s mentoricom Josipom Pavlić , a 2. mjesto isti učenik iz fizike s mentoricom Tatjanom Zemljić.

1. **Ostali rashodi** u iznosu od 1.797,64 € odnose se na tekuće donacije u naravi za besplatne menstrualne potrepštine temeljem Odluke Ministarstva rada, mirovinskog sustava, obitelji i socijalne politike.

**Rashodi za nabavu nefinancijske imovine**

Rashodi za nabavu proizvedene dugotrajne imovine izvršeni su u iznosu 5.056,02 € odnosno 6,34% iznosa planiranog godišnjim planom. Od ukupno izvršenih sredstava na izvor 3.1. vlastiti prihodi odnosi se 3.176,70 € za nabavu uredske opreme i namještaja, komunikacijske opreme (mobitel), opreme za održavanje i zaštitu (vatrodojava) i knjiga za knjižnicu, na izvor 5.2. pomoći iz drugih proračuna odnosi se 461,21 € za uredsku opremu i namještaj i 10,00 € za knjigu, na izvor 6.1. donacije odnosi se iznos 1.408,11 € za uredsku opremu i namještaj, opremu za ostale namjene i knjige za knjižnicu.

Prema funkcijskoj klasifikaciji rashodi se razvrstavaju u razred 09 obrazovanje i skupinu 092 srednjoškolsko obrazovanje u ukupnom iznosu 908.210,42 €.

Račun financiranja prema ekonomskoj klasifikaciji i izvorima financiranja iskazan je sa stanjem 0,00 €, jer škola ne ostvaruje primitke od financijske imovine i zaduživanja, a shodno tome nema niti izdatke za financijsku imovinu i otplate zajmova.

Ravnateljica:

Božana Sertić, prof.